Kari Bremnes

**Kari Bremnes** (født 1956) er en norsk musiker, låtskriver, tekstforfatter og skuespiller.

Hun er omtalt som en av landets fremste kvinnelige artister, og i 2018 ble hun innlemmet i Rockheim Hall of Fame.

## Bakgrunn
Via storebroren Ola Bremnes ble hun tidlig kjent med musikken til artister som Joni Mitchell, Frank Zappa, Donovan, Leonard Cohen, Bob Dylan, Simon and Garfunkel, The Beatles, Led Zeppelin og Pink Floyd. Hun satset ikke på musikk før hun som 20-åring reiste til Oslo i 1977. I Oslo begynte hun å lese med en skuespiller og jobbet på et psykiatrisk sykehus. 

Kari Bremnes debuterte som plateartist med utgivelsen *[[Folk i husan]]* i 1980, sammen med broren Ola Bremnes. Hun medvirket også i Melodi Grand Prix 1982 med låten «Romantikk». På den tiden arbeidet hun som journalist, først i Nord-Troms Avis, der hun også var redaktør, senere i *[[Nationen]]* og etter hvert i *[[Aftenposten|Aftenpostens]]* kulturavdeling. 

Det store gjennombruddet kom i 1987 med albumet *[[Mitt ville hjerte]]*, som også var hennes første soloalbum. På dette albumet fremførte hun dikt av Tove Ditlevsen tonesatt av Petter Henriksen. Erik Hillestad og Kirkelig kulturverksted sto for utgivelsen. *Mitt ville hjerte* mottok Spellemannprisen 1987 i klassen visesang. Etter dette bestemte Kari Bremnes seg for å satse for fullt på musikken. Det neste albumet, *[[Blå krukke]]*, kom i 1989. Hun hadde selv skrevet tekstene til dette albumet, og de gjenspeilte at Bremnes var gravid mens hun arbeidet med materialet. På ny sto Erik Hillestad for utgivelsen.

Siden har Bremnes gitt ut en rekke album, både alene og i samarbeid med andre artister – som søsknene Ola og Lars Bremnes, Lars Klevstrand, Ole Paus og Mari Boine. Hun har vunnet en rekke priser og har blant annet mottatt Spellemannprisen tre ganger og vært nominert til prisen flere ganger. I 2018 ble hun innlemmet i Rockheim Hall of Fame etter å ha vært nominert fire ganger. Kari Bremnes har turnert i Japan, Tyskland, Frankrike og Østerrike, og har blitt spesielt godt mottatt i Tyskland.

Sangen «Københavnerkneipe», som kom ut på albumet *[[Spor (album)|Spor]]* fra 1991, er den første Bremnes selv skrev. Den handler om et møte med en ung jente i København. I 2012 gjorde den svenske hiphop-artisten Timbuktu en versjon av låta i TV 2-programmet Cover Me, mens Bremnes kvitterte med sin versjon av Timbuktus hitlåt, «Alla vill till himlen men ingen vill dø».

I en dokumentar på TV 2 høsten 2013 fortalte Bremnes at hun hadde hatt kreft i 20 år, og at hun levde med frykten for at sykdommen skulle blusse opp. I dokumentaren «Dokument 2: Mitt hjerte» kom det frem at kreften sitter i både ryggrad og lever, og skyldes sykdom i immunsystemet.

I mars 2026 ble det kjent at Bremnes på nytt var rammet av en alvorlig kreftdiagnose, og alle de planlagte konsertene i jubileumsåret ble avlyst.

## Utdannelse
Bremnes er cand.mag. i nordisk språk og litteratur, historie og teatervitenskap fra Universitetet i Oslo.

## Familie
Kari Bremnes er datter av dikteren Ole H. Bremnes, og søster av visekunstnerne Ola Bremnes og Lars Bremnes.

## Diskografi
### Egne album
* 1987: *[[Mitt ville hjerte]]*
*1989: *[[Blå krukke]]*
*1991: *[[Spor (album)|Spor]]*
*1994: *[[Gåte ved Gåte]]*
*1995: *[[Erindring]]* (samleplate)
*1997: *[[Månestein (album)|Månestein]]*
*1998: *[[Svarta Bjørn (album)|Svarta Bjørn]]*
*2000: *[[Norwegian Mood]]*
*2002: *[[11 ubesvarte anrop]]*
*2003: *[[You'd Have to Be Here]]*
*2005: *[[Over en by]]*
*2007: *[[Kari Bremnes live]]*
*2007: *[[Reise (Kari Bremnes album)|Reise]]* (gitt ut i Tyskland)
*2009: *[[Ly (album)|Ly]]*
*2010: *[[Fantastisk allerede]]* (samleplate)
*2012: *[[Og så kom resten av livet]]*
*2017: *[[Det vi har (album)|Det vi har]]*

### EP-er og singler

* 2007: Togsang (live)
* 2010: Desemberbarn (ny versjon)
* 2012: Cover Me – «Alla vill till himmelen» (coverversjon av Timbuktus låt)
* 2015: Det einaste vi ville
* 2015: Spor
* 2016: Beskyttelse
* 2016: Passelig dose
* 2018: Det e min sønn
* 2018: Når du går
* 2019: Hurtigrute (live)
* 2019: *3 sanger* (EP)
* 2020: Siste skoledag
* 2020: Siste skoledag (instrumental)
* 2020: Finn veien engel (ny versjon)
* 2021: Den nye stillheten
* 2021: Vårres ring
* 2024: *Ennu her* (EP)

### Album sammen med andre artister
* 1980: *[[Folk i husan]]* – med Ola Bremnes
*1981: *[[Stiftelsens fristelser]]* – med diverse artister
*1983: *[[Tid å hausta inn]]* (ny utgivelse 2001) – med Lars Klevstrand
*1984: *[[Mit navn er Petter Dass]]* – med Ola Bremnes
*1987: *[[Våre beste barnesanger (1987)|Våre beste barnesanger]]*
*1991: *[[Salmer på veien hjem]]* – med Ole Paus og Mari Boine Persen
*1992: *[[Ord fra en fjord]]* – med Ola og Lars Bremnes
*1993: *[[Folk i husan]]* – med Ola Bremnes og Stiftelsen (samleplate)
*1993: *[[Hadde månen en søster – Cohen på norsk]]* – med diverse artister
*1993: *[[Løsrivelse (album)|Løsrivelse]]* – med Ketil Bjørnstad
*1999: *[[Himmelrand (album 1999)|Himmelrand]]* – med Ketil Bjørnstad
*1999: *[[The Man From God Knows Where]]* – med Tom Russell og andre
*2000: *[[Soløye (album)|Soløye]]* – med Ola og Lars Bremnes
*2001: *The Immortal Ibsen* – med Ragnar Bjerkreim
*2001: *[[Desemberbarn]]* – med Rikard Wolff
*2003: *[[Voggesanger fra ondskapens akse]]* – med Eva Dahlgren og Annisette Koppel
*2004: *[[Lullabies From the Axis of Evil]]* – med diverse artister
*2008: *Barnesangskatten* – med diverse artister
*2008: *[[Sorgen og gleden – H.K.H. Kronprinsesse Mette-Marits utvalgte salmer]]* – med diverse artister
*2012: *Cover Me* – med diverse artister (samleplate)
*2018: *Solnatt – Beaiveidja* – med diverse artister (samleplate)
*2021: *Himmel under hav* – med Ragnar Bjerkreim
*2022: *Himmel under hav* – *Podkastmusikal del 2* – med Ragnar Bjerkreim

## Sceneoppsetninger
* 1998: Kabareten *Svarta Bjørn* – bestillingsverk for Festspillene i Nord-Norge
* 2015: Konsertforestillingen *Når du kommer dit* – bestillingsverk for Hålogaland Teater og Nordland Teater

## Filmografi
* 2016: *Mitt hjerte* (portrettfilm) – seg selv
*2017: *[[Kings Bay (film)|Kings Bay]]* (spillefilm) – journalist Harrieth Hansen
*2022: ''Kampen om Narvik'' (spillefilm) – hotelldirektør Polly

## Bibliografi
* 1996: *En rød for alt det søte* – med Liv Andrea Mosdøl (illustratør)

## Priser og utmerkelser
* Nominert til Spellemannprisen 1980 i klassen viser for *[[Folk i husan]]* sammen med Ola Bremnes
* Spellemannprisen 1987 i klassen visesang for *Mitt ville hjerte*
* Nominert til Spellemannprisen 1989 i klassen visesang for *[[Blå krukke]]*
* Gammleng-prisen i 1990 i klassen vise
* Spellemannprisen 1991 i klassen visesang for *Spor*
* Nominert til Spellemannprisen 1994 i klassen kvinnelige artist for *[[Gåte ved Gåte]]*
* Nominert til Spellemannprisen 1994 i klassen årets album for *[[Gåte ved Gåte]]*
* NOPA-prisen Årets verk i 1995 for «Gåte ved Gåte»
* Nordland fylkes kulturpris i 1997 sammen med Lars og Ola Bremnes
* Nominert til Spellemannprisen 1998 i klassen viser/viserock for *[[Svarta Bjørn (album)|Svarta Bjørn]]*
* Telenors internasjonale kulturpris, *[[Grenseløs kommunikasjon]]*, i 1999
* Spellemannprisen 2000 i klassen viser og viserock for *Soløye* sammen med Lars og Ola Bremnes
* Nominert til Spellemannprisen 2002 i klassen viser for *[[11 ubesvarte anrop]]*
* Nominert til Spellemannprisen 2005 i klassen viser for *[[Over en by]]*
* Edvard-prisen 2010 i klassen tekst til musikk for *[[Ly (album)|Ly]]*
* Nominert til Spellemannprisen 2012 i klassen viser for *Og så kom resten av livet*
* Tekstforfatterfondets ærespris 2013
* Vidar Sandbecks kulturpris 2016
* Nominert til Spellemannprisen 2017 i klassen viser for *Det vi har*
* Anders Jahres kulturpris 2018
* Rockheim Hall of Fame 2018
* Skjæraasenprisen 2018
* Medaasprisen 2019

## Referanser




## Eksterne lenker
* 
* 
* 
*